***РЈ „ЕЛЕКТРОДИСТРИБУЦИЈА“ ПРЊАВОР***

***Тел:051/663-666***

***Факс: 051/663-240***

**САОПШТЕЊЕ ЗА ЈАВНОСТ**

Невријеме, праћено снијежним падавинама које је погодило Општину Прњавор дана 13.01.2017. године направило је велику хаварију на средњенапонској (СН) и нисконапонској (НН) мрежи.

Сви радници Електродистрибуције су на терену од раних јутарњих часова и раде на отклањању кварова који су настали усред невремена.

У ноћним часовима је дошло до квара на постројењу **Прњавор 110/20 kV** па је због тога на подручју читаве Општине дошло до прекида у испоруци ел. енергије.

**Сви средњенапонски водови су након невремена, тј. у јутарњим часовима били у безнапонском стању**, а највећи број кварова је проузрокован усљед падања стабала на водове и пуцање ел.енергетских водова.

Овим путем апелујемо на крајње купце ел. енергије да радницима Електродистрибуције омогуће приступ и сјечу стабала на својим парцелама која својим падом могу проузроковати хаварију на ел.енергетским водовима.

До 18 часова радници су успјели да врате велики дио ових водова у напонско стање.

Дијелови средњенапонских водова на којима нису отклоњени кварови су:

* Стара Шибовска- дио СН вода од Д.Грабика према Горњој Илови.
* Станари Вијачани- без напона је остало 6 трафостаница ( Љубић, Јошавица, Подљубић, Подвучијак, Каменолом).
* Којин Хан- без напона су Отпочиваљке, Ново Село, Орашје
* Нова Шибовска- без напона су 3 трафостанице (Малешевићи 1,2 и Сувајци.

Радови на отклањању преосталих кварова биће настављени у раним јутарњим часовима. Након стављања свих средњенапонских водова под напон биће настављени радови на отклањању кварова на нисконапонској мрежи.

***РУКОВОДИЛАЦ СЛУЖБЕ ТЕХНИЧКИХ ПОСЛОВА***